Ivan Štraus
<s>Ivan Štraus (Kremna, 24. 7. 1928. – Sarajevo, 24. 8. 2018), bio je jugoslavenski i bosanskohercegovački arhitekt slovenačkog porijekla.</s>

<s>Biografija 
Rođen je 1928. godine u Kremni (današnja Srbija).</s><s>Od četvrte godine živio je u Banjoj Luci.</s><s>Studije arhitekture započeo je u Zagrebu 1947. godine, a diplomirao je 1958. godine u Sarajevu pod mentorstvom prof. Muhameda Kadića.</s><s>Tokom tog perioda je prebolovao tuberkulozu i zarađivao radeći razne poslove, uključujući i sastavljanje križaljki u listu Oslobođenje.</s>

<s>Djelatnost projektanta započeo je kao student arhitekture, 1952. godine, na svom prvom i uspješnom učešću na arhitektonskom konkursu – plave škole u Ostrošcu kod Jablanice, kada su potopljene prvobitne kuće i drugi objekti u vještačkom akumulacijskom Jablaničkom jezeru.</s>

<s>Od tada je osvojio tridesetak vodećih nagrada na javnim jugoslavenskim konkursima, a na dva internacionalna konkursa prve nagrade.</s><s>Umro je u Sarajevu 2018. godine.</s>

<s>Ostvarenja 
 Glavna pošta i Muzej pošta u Addis Abebi (sa Z. Kovačevićem), 1964. godine
 Zgrad Opere u Sofiji, Bugarska (sa H. Muhasilovićem),1973. godine
 Poslovni centar UNIS – dva nebodera u Sarajevu.</s><s>Hotel Holyday Inn.</s><s>Zahvaljujući ovom projektu primljen je u Akademiju nauka i umjetnosti Bosne i Hercegovine, a kao člana su ga predložili Muhamed Kadić i Husref Redžić, akademici i profesori arhitekture.</s><s>Zgrada Elektroprivrede BiH.</s><s>Kao posljedica rata u Bosni i Hercegovini (1992.-1996.), dvije sarajevske zgrade projektovane od strane Štrausa su obnovljene.</s><s>Prva je zgrada Elektroprivrede BiH na kojoj je radio ponovo nakon rata sa skoro istim projektantskim i izvođačkim timom.</s><s>Muzej vazduhoplovstva — Beograd.</s><s>U Srpsku akademiju nauka i umetnosti primljen je 2012. godine zbog Muzeja vazduhoplovstva u Beogradu, čiji je koncept predstavio još 1969. godine.</s><s>Hotel Onogošt u Nikšiću.</s><s>Hotel u Slanom pored Dubrovnika.</s><s>Dom kulture (armije) u Derventi.</s><s>Pres-centar na Bjelašnici.</s>

<s>Sakralna arhitektura 
Njegova najbolja sakralna ostvarenja su ona za Bosnu Srebrnu, provinciju bosanskih franjevaca.</s><s>Glavno obilježje ove faze Štrausovog stvaralaštva je upotreba jakih geometrijskih oblika u cilju stvaranje jedinstvenog molitvenog prostora.</s><s>Crkva Bezgrešnog začeća Blažene djeve Marije u Dubravama kod Brčkog, 2002. god, 
 Crkva Ante Padovanskog na Petrićevcu u Banja Luci, 2003. god,
 Nova crkva svetog Franje Asiškog u Zoviku kod Brčkog,.</s><s>Crkva u naselju Dobrinja u Sarajevu 2010. god.</s>

<s>Knjige
 Nova bosanskohercegovačka arhitektura – 1977.
 15 godina bosanskohercegovačke arhitekture - 1987.</s><s>Arhitektura XX vijeka u ediciji "Umjetnost na tlu Jugoslavije" – 1987, sa grupom autora
 Arhitektura Jugoslavije - 1991.</s><s>Sarajevo – l'architecte et les barbares" – Paris, 1994.</s><s>Arhitekt i barbari - 1995.</s><s>Arhitektura Bosne i Hercegovine od 1945 do 1995 – 1998
 Arhitektura Jugoslavije – prošireno i dopunjeno izdanje – 2013.</s>

<s>Reference</s>

<s>Literatura</s>

<s>Vanjske veze</s>

<s>http://www.sarajevogreendesign.com/sgd2011/biographies/ivan_straus.html (en)
 https://dprbcn.wordpress.com/2009/11/23/electroprivreda-reconstruction-and-freespace-designed-by-lebbeus-woods/</s>

<s>Jugoslavenski arhitekti
Bosanskohercegovački arhitekti
Akademici SANU
Članovi ANUBiH
Dobitnici Šestoaprilske nagrade
Biografije, Sarajevo</s>

